Rutger Hauer

Rutger Oelsen Hauer (1944–2019) var en nederlandsk skuespiller som slo igjennom internasjonalt i 1980-årene. Internasjonal er han blant annet kjent for rollene i de amerikanske filmene Blade Runner (1982) og Haikeren (1986).

Liv og virke
 Bakgrunn
Rutger Hauer var sønn av Teunke (Mellema) og Arend Hauer som begge var skuespillere.

Han forlot foreldrehuset i en alder av 15 åt og tilbragte ett år med å vaske skipsdekk. Vel tilbake hjemme arbeidet han i tre år som elektriker og tømmermann og tok samtidig skuespillerundervisning på kveldsskole.

Karriere
Rutger Hauer begynte så i en skuespillertrupp, og var med i den frem til han fem år etter fikk hovedrollen i den fremgangsrike fjernsynsserien Floris. Det var således slik Hauer begynte sin skuespillerkarriere i nederlandsk fjernsyn.

Han ble lagt merke til i Paul Verhoevens film Turks fruit fra 1973. Den første av mange engelsktalende filmroller fikk han i den britiske filmen The Wilby Conspiracy (1975). Etter det fulgte en rekke roller i amerikanske filmer; de kanskje mest kjente er Blade Runner (1982), hvor han spilte mot Harrison Ford og Ladyhawke (1985) hvor motspiller var Michelle Pfeiffer. I 1983 spilte han i den politiske thrilleren Operasjon Omega, som var hans første hovedrolle i en amerikansk film. Mange husker ham imidlertid kanskje best fra rollen som den psykopatiske seriemorderen i grøsseren Haikeren (1986). Han har ellers hatt fremtredende roller i filmer som Flesh+Blood (1985), Blind Fury (1989), Split Second (1992), Arctic Blue (1993), samt TV-filmene Blind Side og Voyage, begge fra 1993. Man må også nevne TV-filmen Flukten fra Sobibor (1987) som innbrakte ham en Golden Globe for beste birolle.

I løpet av 1990-årene begynte det å bli færre kjente filmroller. Han har etter det medvirket i noen få filmer, slik som Confessions of a Dangerous Mind (2003) og Batman Begins (2005).

Han har ett barn med Heidi Merz og ett med Ineke ten Kate. Han er far til Ayesha Hauer som også er skuespiller.

I 2007 gav han ut selvbiografien All Those Moments.

 Filmografi  
 Floris (1969) (TV-serie)
 Turkish Delight (1973)
 The Wilby Conspiracy (1975)
 Katie Tippel (1975)
 Soldier of Orange (1979)
 Spetters (1980)
 Terrorpatruljen (1981)
 Blade Runner (1982)
 Operasjon Omega (1983)
 Eureka (film) (1984)
 Ladyhawke (1985)
 Flesh + Blood (1985)
 Haikeren (1986)
 Wanted: Dead or Alive (1987)
 Escape from Sobibor (1987) (TV-film)
 Blind Fury (1989)
 The Blood of Heroes (1989)
 Wedlock (1991)
 Split Second (1992)
 Buffy the Vampire Slayer (1992)
 Blind Side (1993) (TV-film HBO)
 Voyage (1993) (TV-film)
 Surviving the Game (1994)
 Fatherland (1994) (TV-film)
 Deathline 1997
 Bleeders 1997
 Knockin' on Heaven's Door 1997 (Germany)
 Merlin (1998) (TV-film)
 Simon Magus (1999)
 The 10th Kingdom (2000) (TV-film)
 The Last Words of Dutch Schultz (2002)
 Confessions of a Dangerous Mind (2002)
 Salem’s Lot (2004) (mini-serie)
 Sin City (2005)
 Batman Begins (2005)
 Dracula III Legacy (2005) 
 The Poseidon Adventure (TV) (2005) (TV-film)
 7eventy 5ive (2006)
 The Hunt for Eagle One (2006)
 Minotaur (2006)
 Mentor (film) (2006)
 Magic Flute Diaries (2007)
 Moving McAllister (2007)
 Pathology (2007)
 Goal! 2: Living the Dream... (2007)
 Tonight at Noon (2007)
 Bride Flight (2008)
 Oogverblindend (Dazzle) (Cyrus Frisch, 2009)
Hobo with a Shotgun (2011)
 De Heineken ontvoering (2011)
 True Blood (2013) (TV-serie)
 The Scorpion King 4 - Quest For Power (2015)
 Michiel de Ruyter (film) (2015)

 Referanser 

 Eksterne lenker 


 Rutger Hauer på Filmweb

Kategori:Nederlandske skuespillere
Kategori:Personer fra Stichtse Vecht
Kategori:Elektrikere‎
Kategori:Skuespillere innen dataspill